Luminița Anghel (s. 7. lokakuuta 1968 Bukarest) on romanialainen laulaja-lauluntekijä ja TV-juontaja. Parhaiten hänet tunnetaan osallistumisestaan Eurovision laulukilpailuun 2005 yhdessä Sistem-yhtyeen kanssa. Ukrainan Kiovassa järjestetyssä kilpailussa kokoonpanon kappale "Let me try" voitti ensin semifinaalin ja sijoittui lopulta finaalissa kolmanneksi, mikä on Romanian kaikkien aikojen paras sijoitus.